**Gestaltlovene**

”Gestaltlovene er en række principper (love), der beskriver hvordan vi mennesker opfatter og organiserer visuelle elementer, for at skabe sammenhæng i det vi ser.”

(Citat fra: https://prezi.com/urhslwfcdq4i/gestaltlovene/)


Der findes i alt 12 gestaltlove og designprincipper. Ved at overholde disse i sit grafiske arbejde, vil det skabe overskuelighed og overblik for modtageren.

**Lukkethed (Closure)**

Når et element/dele af et design ikke er fuldt ud optegnet, eller dele mangler, men øjet alligevel er i stand til at se helheden, er der tale om lukkethed. Dette giver en helhedsopfattelse og en følelse af overblik.




Det er tydeligt at dette forestiller en panda, selvom omridset omkring det hvide mangler.




Øjet fanger hurtigt at en tredimensionel kasse er aftegnet i cirklerne, selvom den har samme farve som baggrunden.

**Common fate**

Common fate er udtrykket for at elementer der opfører sig på samme måde (fx bevægelse eller retning) opfattes som hørende sammen.



Firkanterne der er vinklet anderledes end de andre, opfattes som hørende sammen.



Det er her tydeligt hvilke streger der passer sammen, ud fra retning og tykkelse.


**Forgrund & baggrund (Figure-ground)**

Figure-ground relationen er et udtryk for hvordan vi mennesker skelner mellem forgrund og baggrund. Det er vigtigt at der er et tydeligt skel mellem disse, for at kunne forstå et budskab korrekt.

Forgrund (figure): Fokuspunktet i et layout. Er der tale om en reklame, vil produktet typisk være forgrund.

Baggrund (ground): Det der er mindre vigtigt i layoutet, som skaber kontekst til forgrunden. Dette må ikke forstyrre forgrunden.

I nogle tilfælde af kan der med vilje være tvivl om forgrund og bagrund for at skabe opmærksomhed. Et eksempel er ”Rubens vase”. Her forestiller billedet både en vase og to ansigter i profil, alt efter hvad man opfatter som forgrund og baggrund.



Rubens vase



Her er det tydeligt at fuglen er i forgrunden.


**Golden section**


”The Golden Section kan relateres til det gyldne snit, fordi dette er opbygget af fire gyldne spiraler, der har sit udspring i hvert sit hjørne.

Den gyldne spiral er i virkeligheden en matematisk formel baseret på Fibonacci-tallene, men den kan også bruges i forbindelse med opsætning af en komposition. Hvis man i en komposition benytter sig af den gyldne spiral i sin opsætning, så vil det give et behageligt og æstetisk velfungerende udtryk. Der er ingen standard for, hvordan den skal vende og dreje. Den kan vendes på hovedet eller placeres lodret alt efter, hvilken komposition den skal bruges til.

I forhold til webdesign kan det siges at være en figur for vores perception af et site. Typisk vil logoet hvile den gyldne spirals udspring, og så kommer det resterende indhold. Det betyder, at som afstanden til ud-springet øges, jo mindre vigtigt vil indholdet være for os som brugere.”

(Citeret fra gestaltlovsopgave lavet på klassen: https://docs.google.com/document/d/14vnWDezUNsLA1GfxQ8ZPecAcdhlvcIQUjUcVCw6fpH4/edit#)






**Grid**

Et grid er et usynligt gitter, der opdeler siden i forskellige sektioner, og det kan understøtte både vertikale og horisontale kolonner. Det gør siden mere overskuelig, og den fremstår ikke rodet. Et gitter er altså en form for strukturering af en hjemmeside. Hvis en hjemmeside ikke opsættes i et struktureret grid, så er der intet system for placeringen af de forskellige elementer, hvilket forringer brugervenligheden ganske meget. Det manglende system betyder, at eksempelvis overskrifter ikke har en fast placering, og desuden bliver det svært at danne et hurtigt overblik over sidens indhold.

Grid er tæt knyttet til gestaltlovene om nærhed og lighed. Nærhed og grid er knyttet gennem sektioner på en hjemmeside.

(Citeret fra gestaltlovsopgave lavet på klassen: https://docs.google.com/document/d/14vnWDezUNsLA1GfxQ8ZPecAcdhlvcIQUjUcVCw6fpH4/edit#)




Denne side er opstillet i et grid, for at overskueliggøre indholdet.

**Nærhed (Proximity)**


Ting der passer sammen skal stå sammen. Det skal danne en helhed, og holde afstand til andre elementer.

Dette princip er én af de første som rammer vores opfattelsesevne.

Nærhed ”trumfer” princippet om lighed (i fx farver).



Kasserne til højre ses som værende sammenhængene, hvorimod kasserne til venstre ikke ser ud til at være relateret til hinanden.



Disse tre grupper af prikker opfattes som hørende sammen hver især, trods farveforskel.

**Kontinuitet (Continuity)**

Når elementer står på samme linje eller i samme kurve opfattes det som sammenhængende. Kontiuitet kan også opnås ved blot at have en linje/kurve der peger i en bestemt retning.

Man kan derved tvinge øjet i en bestemt retning på fx en hjemmeside.




Stregen i H’et fører øjnene hen til bladet.



Her er kontinuitet illustreret ved at manden kigger mod taleboblen. Øjet opfatter en usynlig ”linje” mellem mandens øjne og taleboblen.

**Tredjereglen (Rule of thirds)**

Billedet deles op i ni lige store felter, ved at lade to lodrette og to vandrette streger igennem billedet. Derved kommer fire skæringspunkter. I et eller flere af disse fire punkter skal fokus i billedet lægges. Tredjereglen er derfor god at bruge til portrætter og generel billedkomposition.




Her ses de fire skæringspunkter, hvor træet ligger i to af dem.


**Similarity**

Similarity er ligheder i et billede, tekst, hjemmeside osv. Det er med til at give den røde tråd igennem et design. Similarity kan også bruges til at hjælpe en person med at aflæse tekst, billede mm. på en bestemt måde og i en bestemt rækkefølge.

(Citeret fra gestaltlovsopgave lavet på klassen: https://docs.google.com/document/d/14vnWDezUNsLA1GfxQ8ZPecAcdhlvcIQUjUcVCw6fpH4/edit#)



Det er her tydeligt hvad der er overskrift og hvad der er brødtekst.



Prikker og firkanter adskiller sig fra hinanden, og hører hver især sammen.

**Symmetri og asymmetri**

Symmetri giver ro, harmoni og overblik, hvor asymmetri, som kan virke rodet og vildt, giver mere liv og spænding i designet.

Elementerne der er fundet er typisk af samme slags eller har noget til fælles.

Der findes tre former for symmetri:

 Spejlet symmetri

 Elementer bliver spejlet eller reflekteret rundt om en spejlingsakse.


Rotative symmetri

Ens elementer som bliver roteret, ofte ud fra et fælles punkt i centrum

Translative symmetri


Når der er 2 eller flere ens elementer, forskellige steder i kompositionen.

(Citeret fra gestaltlovsopgave lavet på klassen: https://docs.google.com/document/d/14vnWDezUNsLA1GfxQ8ZPecAcdhlvcIQUjUcVCw6fpH4/edit#)



**Whitespace**

Whitespace, også kaldet negative space, er alt det der ligger bag indholdet på eksempelvis et website, en plakat etc., og er med til at skabe fokus på de essentielle elementer. Whitespace er ikke begrænset til at være en hvid farve, men kan bestå af alle farver samt baggrundsbilleder.



Den tyrkise baggrundsfarve danner her Whitespace, som giver ro og overskuelighed når man kigger på siden.



Her er det den hvide baggrund der danner Whitespace, og ro til helhedsopfattelsen af siden.